دینا واڈیا

دینا واڈیا (15 اگست 1919 – 2 نومبر 2017) بانیٔ پاکستان قائد اعظم محمد علی جناح اور مریم جناح کی بیٹی اور واحد اولاد تھی۔ دینا کی والدہ کا تعلق ممبئی کے دو اعلٰی خاندانوں پیٹت برونیٹس اور ٹاٹا خاندان سے تھا۔ 1938ء میں دینا کے مشہور صنعت کار نیولی واڈیا سے شادی کی۔ نیولی واڈیا کا تعلق ممتاز واڈیا خاندان سے تھا، البتہ، شادی زیادہ عرصہ نہیں چلی اور 1943ء میں طلاق ہو گئی۔

 ابتدائی زندگی و پس منظر 

دینا 14-15 اگست، 1919ء کی درمیانی شب لندن میں بانئ پاکستان محمد علی جناح اور ان کی دوسری بیوی مریم جناح کے ہاں پیدا ہوئیں۔ مریم جناح 1929ء میں صرف 29 سال کی عمر میں وفات پا گئیں۔ اس وقت دینا جناح کی عمر صرف دس سال تھی۔ جناح اپنی اکلوتی بیٹی سے بہت پیار کرتے تھے۔ انھوں نے اپنی بہن فاطمہ جناح کو یہ ذمہ داری سونپی کہ وہ دینا کی اسلامی تعلیم و تربیت کا بندوبست کریں۔ دینا کو قرآن پڑھانے کا اہتمام بھی کیا گیا۔ محترمہ فاطمہ جناح بھی سیاسی سرگرمیوں میں مصروف رہنے لگیں لہذا دینا جناح اپنے پارسی ننھیال کے زیادہ قریب ہوئیں۔ اس دوران میں دینا نے محمد علی جناح کی مرضی کے خلاف ایک پارسی نوجوان نیولی واڈیا کے ساتھ شادی کر لی جو کامیاب ثابت نہ ہوئی اور پانچ سال بعد طلاق ہو گئی۔

 وفات 
دینا واڈیا 2 نومبر 2017ء کو 98 برس کی عمر میں نیویارک  میں انتقال کرگئیں۔قائد اعظم کی صاحبزادی دینا واڈیا انتقال کرگئیں : سچ ٹی وی

 حوالہ جات 

 مزید پڑھیے 
 Chagla, M. C. Individual and the State, Asia Publishing House, 1961
 اسٹینلی وولپرٹ Jinnah of Pakistan, Oxford University Press, 1984, 
 اکبر صلاح الدین احمد Jinnah, Pakistan and Islamic Identity: The Search for Saladin, Routledge, 1997, 

 بیرونی روابط 
 Government of Pakistan's Official Website About Quaid-e-Azam Muhammad Ali Jinnah – noker shan ka

زمرہ:بھارتی اسماعیلی
زمرہ:بھارتی خواتین
زمرہ:بھارتی مسلم شخصیات
زمرہ:پارسی شخصیات
زمرہ:تاریخ پاکستان
زمرہ:ٹاٹا خاندان
زمرہ:جناح خاندان
زمرہ:ریاستہائے متحدہ کو بھارتی تارکین وطن
زمرہ:گجراتی شخصیات
زمرہ:لندن کی شخصیات
زمرہ:محمد علی جناح
زمرہ:ممبئی کی شخصیات
زمرہ:مملکت متحدہ کو بھارتی تارکین وطن
زمرہ:مملکت متحدہ میں بھارتی تارکین وطن
زمرہ:نیو یارک سٹی کی شخصیات
زمرہ:1919ء کی پیدائشیں
زمرہ:2017ء کی وفیات

زمرہ:خوجہ اسماعیلی